02 September 2018 – Koringberg
Erediens: 02 September: Jakobus 2:1-26
“Wat help dit as iemand beweer dat hy glo, maar sy dade bevestig dit nie? Kan so ‘n geloof hom red?” (Jak. 2:14). Nee antwoord Jakobus. Geloof moet oorloop tot dade. Dit is die duidelike boodskap wat ons vanoggend – steeds in nabetragting van die basaar – hoor.
Ons lees in Jak. 1:27 “Egte en suiwer godsdiens voor God die Vader is om weeskinders en weduwees in hul moeilike omstandighede by te staan en om jou skoon te hou van die wêreld se besmetting” Dit is egte en suiwer godsdiens: ‘n lewe van diens aan jou naaste, geloof wat oorloop tot barmhartigheid, ’n rein lewe voor God. En dit is vandag nie anders as in die Bybel se tyd nie. Geloof moet oorloop tot dade.
Want godsdiens is ook ’n praktiese saak. Dit kan getoets word aan klein dingetjies in ons lewens. Soos aan dinge wat ’n mens sê: “as iemand onder julle meen dat hy godsdienstig is en sy tong nie intoom hou nie, die godsdiens van hierdie man is tevergeefs.” (Jak. 1:26). In jou tong, in jou dade, in jou barmhartigheid teenoor armes, in jou ontferming oor wese en weduwees: in sulke dinge kom dit uit of ’n mens se godsdiens eg is of nie.
Jakobus stel dit nog duideliker in vers 2:24: “Julle sien dus dat ‘n mens uit die werke geregverdig word en nie uit geloof alleen nie.” Nou dat geloof ‘n mens kan red, en niks anders nie is in die Skrif ingegraveer. Dit is sekerlik die middelpunt van die evangelie. Paulus skryf in Romeine 3:28 “Want ons is oortuig dat ons geregverdig word deur die geloof, sonder werke van die wet.”
Weerspreek die apostels dan mekaar? Hoe versoen mens die twee Skrif uitsprake met mekaar? Hieroor meer vanoggend.
02 September Sinodaal: Instituut vir dowes
09 September Sinodaal: Gemeentehulpfonds
28 Oktober Nagmaal
02 September: Karisa Nel
03 September: Alphonso Warnich
05 September: Sakkie du Toit
05 September: Marie Kellerman
07 September: Frikkie Zeelie
Biduur: Dinsdag 09:30 by Kasteel straat 69
Omgeegroep: Dinsdag 18:30 by Hooggeleë
Vraag: Waarom moet ons nog goeie werke doen, terwyl ons tog sonder enige verdienste van ons kant alleen uit genade deur Christus uit ons ellende verlos is?
Antwoord: Omdat Christus ons, nadat Hy ons met sy bloed gekoop het, ook deur sy Heilige Gees tot sy ewebeeld vernuwe sodat ons met ons hele lewe bewys (a) dat ons God dankbaar is vir sy weldade en Hy deur ons geprys (b) word: Verder, sodat ons vir onsself uit die vrugte van ons geloof sekerheid kan kry. (c), en ons deur ons godvresende lewe ons naaste ook vir Christus kan wen (d). (a) Rom 6:13; 12:1, 2; 1 Pet 2:5, 9; 1 Kor 6:20. (b) Matt 5:16; 1 Pet 2:12. (c) 2 Pet 1:10; Matt 7:17 Gal 5:6, 22. (d) 1 Pet 3:1, 2; Rom 14:19.